Alallen i yettunefken i tutlayt-a d wid ur nezmir ad neḥsu, imi deg wakud-a ad tt-naf teɣmer akk taɣulin (tadamsa, idles, tasertit, tadbelt, tulɣut,), ɣer tama-s tella tutlayt n umehres afransis tafransist s uẓayar n uxeddim, tella ula d nettat deg waṭas n taɣulin, ama deg tsuda n udabu neɣ tilelliyin. Afran n tutlayt-a taberranit, yerza kra n yiswan icudden ɣer tmetti, idles, tamagit neɣ ɣer tsertit, d tin i d-yettbinen am tutlayt n unerni ur nezmir ad nerwel fellas, arnu ɣef waya yis-s ara narefd tussniwin d tesnafukkest.Ma d ayen yerzan tutlayt tazzayrit, i nettaf deg taywalt kan, iseddan aẓar-is, aṭas n leqrun-aya i tella deg tmetti, d tutlayt i yesɛan war ccek amḍan n yimsiwal ameqqran deg Tmurt n Lezzayer, adabu ur as-yeggi ara akk azal (war aẓayar).